
1 straipsnis.  19 straipsnio pakeitimas
Pakeisti 19 straipsnį ir jį išdėstyti taip:
„19 straipsnis. Uždarosios akcinės bendrovės akcijų pardavimas 
1. Uždarosios akcinės bendrovės akcijų pardavimas – valstybei (savivaldybei) nuosavybės teise priklausančių uždarosios akcinės bendrovės akcijų pardavimo būdas, kai Akcinių bendrovių įstatymo 47 straipsnio nustatyta tvarka akcijos parduodamos kitiems uždarosios akcinės bendrovės akcininkams, o nepavykus jų realizuoti šiuo būdu, akcijos parduodamos taikant kitus šiame įstatyme nustatytus akcijų privatizavimo būdus. Akcijų pardavimų skaičius neribojamas.“

2 straipsnis. 20 straipsnio pakeitimas
Pakeisti 20 straipsnio 4 dalį ir ją išdėstyti taip:
„4. Už atidėtą mokėjimą potencialus pirkėjas moka palūkanas. Palūkanų norma nuo likusios už privatizavimo objektą mokėti sumos apskaičiuojama Vyriausybės nustatyta tvarka.“

3 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2017 m. spalio 1 d.
2. Lietuvos Respublikos Vyriausybė ar jos įgaliota institucija iki 2017 m. rugsėjo 30 d. priima šio įstatymo įgyvendinamuosius teisės aktus.


Skelbiu šį Lietuvos Respublikos Seimo priimtą įstatymą.

